Arriba la Pasqua amb activitats per a jóvens
04 d’abril 2023

![](/media/3pnejiir/cartel-pasqua-jove-23-jpg_c.jpg?width=600.9554140127389&height=850)

Pasqua Jove oferix activitats d'oci per als jóvens del municipi. Amb una gran oferta de tallers, activitats, jocs i eixides, la regidoria de Joventut pretén donar resposta a les necessitats, als interessos dels i les jóvens perquè desenvolupen i gaudisquen de les seues aficions en el seu temps lliure.

Les activitats de Pasqua Jove es realitzaran de l'11 al 14 d'abril, en horari de demà i de vesprada amb activitats dirigides a jóvens d'entre 11 i 30 anys. Podran endinsar-se en temes mediambientals amb eixides al _geocaching_ Riu Viu, i una ruta a la sendera Sot de Ferrer. Hi haurà activitats esportives com una excursió per a fer _paddle surf_ i un torneig de volei pista per a les persones que es vulguen aficionar en este esport.

![](/media/aonl31ra/tríptic-pascua-jove-b-png-1-_c.jpg?width=850&height=601.1261261261261)

Hi haurà tallers impartits per especialistes en la matèria que d'una manera divertida i en col·laboració amb l'equip de monitores del Casal Jove que faran que l'experiència siga inoblidable per als participants. Entre els quals, cuina de pepitos valencians, fotografia, música i _collage_ i autodefensa feminista.

Avocam i Discam col·laboraran amb un taller de punt de ganxo (més que llanes), en el qual la joventut podrà iniciar-se en este assumpte. A més, hi haurà dos tallers de circ social i inclusiu, obert a tota la població juntament amb les seues famílies. Totes les vesprades de 17.30 a 20:30 hores, s'obrirà l’Esplai Jove, un espai d'oci amb activitats variades com _scape room_, _kpop_, jocs dirigits i gimcanes, a més de comptar amb videoconsoles i jocs de taula.

La inscripció d'alguns dels tallers ja ha començat a través de la plataforma d'inscripcions en línia de l'Ajuntament de Sagunt https://aytosagunto.apuntate.online/ finalitzant el termini el pròxim 10 d'abril. Per a altres activitats només serà necessari presentar-se 10 minuts abans de l'inici de l'activitat. Totes les activitats són gratuïtes, accessibles i variades per a arribar a tota la població juvenil.

![](/media/ef2nsetr/tríptic-pascua-jove-b-png-2-_c.jpg?width=850&height=601.1261261261261)

*   [](http://www.facebook.com/sharer.php?u=https://aytosagunto.es/va/actualitat/arriba-la-pasqua-amb-activitats-per-a-jovens/ "Facebook")
*   [](http://twitter.com/share?url=https://aytosagunto.es/va/actualitat/arriba-la-pasqua-amb-activitats-per-a-jovens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arriba-la-pasqua-amb-activitats-per-a-jovens/ "Linked In")
*   [](mailto:?body=https://aytosagunto.es/va/actualitat/arriba-la-pasqua-amb-activitats-per-a-jovens/)